Mark Zuckerberg, victima furtului de date de la Facebook. Numărul său de telefon a fost dezvăluit.
Datele a peste 500 de milioane de utilizatori Facebook au fost furate de un hacker. Printre victimele acestui atac se numără chiar fondatorul companiei, Mark Zuckerberg.
Datele a peste 500 de milioane de utilizatori Facebook au fost furate de un hacker. Printre victimele acestui atac se numără chiar fondatorul companiei, Mark Zuckerberg, relatează New York Post.Informaţiile au fost furate iniţial în ianuarie, după ce hackerii au exploatat o vulnerabilitate legată de numerele de telefon asociate conturilor de Facebook. Baza de date a devenit ulterior accesibilă celor cu un minimum de cunoştinţe, după ce a fost postată pe un forum destinat hackerilor.Facebook a răspuns că datele sunt "foarte vechi", însă un expert în securitate a spus că până şi CEO-ul companiei a fost una dintre victime."În ceea ce priveşte #FacebookLeak, ironia este că şi Mark Zuckerberg face parte din persoanele ale căror date au fost furate", a scris pe Twitter Dave Walker, care a ataşat un screenshot cu datele lui Zuckerberg.